[{"text_idx": "#000001", "text": "We're here to support your business, from start-up to sale"}, {"text_idx": "#000002", "text": "Beth sy\u2019n digwydd yn y farchnad datblygu tai ac eiddo masnachol wrth i\u2019r cyfnod clo ddechrau llacio?"}, {"text_idx": "#000003", "text": "Ym mis Gorffennaf, bydd Llywodraeth Cymru yn mabwysiadu dull graddol i lacio rheolau\u2019r cyfnod clo. Bydd rhywfaint o normalrwydd yn dychwelyd wrth i siopau dianghenraid agor, ac wedi hynny bariau a bwytai."}, {"text_idx": "#000004", "text": "Tra bod Lloegr wedi bwrw ymlaen ychydig yn gynt, mae rhyw synnwyr cyffredinol o \u2018aros i weld\u2019 yn parhau yng Nghymru. Fodd bynnag, yr unig ffordd o ystyried y llacio yw dechrau ar gyfres o fesurau sydd wedi\u2019u cynllunio i adfer yr economi. Mae hyn wedi\u2019i danategu gan obaith ein bod bellach yn symud i senario lle gall yr economi weithredu law yn llaw a\u0302 phresenoldeb y feirws."}, {"text_idx": "#000005", "text": "Beth mae hyn yn ei olygu i\u2019r farchnad dai yng Nghymru?"}, {"text_idx": "#000006", "text": "Mae pethau wedi troi cornel ac mae\u2019r farchnad breswyl yn araf ddeffro oherwydd bod pobl yn medru prynu a gwerthu tai unwaith eto."}, {"text_idx": "#000007", "text": "Wrth i ni ddod allan o\u2019r cyfnod clo, mae\u2019n debygol y bydd ein ffordd o edrych ar fywyd wedi newid. Mae\u2019n bosib y bydd rhai perchnogion tai eisiau symud \u2013 gallai byw o fewn yr un pedair wal ddydd ar o\u0302l dydd fod wedi\u2019u hysgogi i symud. Mae\u2019n bosib bod eraill wedi treulio\u2019r amser yn ail-addurno a chwympo mewn cariad gyda\u2019u cartref unwaith eto."}, {"text_idx": "#000008", "text": "Pan ddaw hi i\u2019r math o dai y mae prynwyr yn chwilio amdanynt, mae\u2019n rhaid dechrau ystyried effaith \u201cgweithio o gartref\u201d y cyfnod clo. Mae cyflogwyr yn debygol o addasu i ddull hyblyg gan ganiata\u0301u gweithio o gartref, sy\u2019n golygu y bydd tai gyda lle am swyddfa cartref yn fwy deniadol."}, {"text_idx": "#000009", "text": "Mae dyluniad tai yn debygol o newid \u2013 eisoes mae symudiad i sicrhau bod tai newydd yn effeithlon o ran ynni ac mae Llywodraeth Cymru yn arwain y ffordd drwy ei chefnogaeth i gynlluniau o\u2019r fath."}, {"text_idx": "#000010", "text": "Mae datblygwyr wedi defnyddio\u2019r cyfnod clo yn ddoeth \u2013 rydym wedi gweld cynnydd yn nifer y cytundebau opsiwn a thrafodion amodol sy\u2019n cael eu hystyried. Mae hyn yn debygol o barhau."}, {"text_idx": "#000011", "text": "Beth mae hyn yn ei olygu i eiddo masnachol yng Nghymru?"}, {"text_idx": "#000012", "text": "Yn y byd eiddo masnachol, gellir gweld yr un gobaith gofalus. Yn y sector hamdden, bydd agor cyfleusterau cyhoeddus, bariau a bwytai yn raddol yn dod a\u0302 thonic y mae gwir ei angen i sector sydd wedi\u2019i atal. Gall y stryd fawr ddisgwyl cynnydd mewn busnes wrth i bobl ddychwelyd i siopa a rhyngweithio cymdeithasol sydd wir ei angen."}, {"text_idx": "#000013", "text": "Dylai warysau a gofod dosbarthu hefyd barhau i fod mewn galw. Roedd danfon nwyddau i\u2019r cartref yn hanfodol i gymaint o bobl yn ystod y cyfnod clo a bydd yn parhau i fod yn ffordd ddefnyddiol i bobl siopa."}, {"text_idx": "#000014", "text": "Mae\u2019n bosib na fydd sawl peth yn dychwelyd i sut oeddent cynt, fodd bynnag. Er enghraifft, bydd swyddfeydd yn cael eu defnyddio\u2019n wahanol a bydd angen ail-ddylunio gosodiadau yn sylweddol o ganlyniad i fesurau i warchod staff a chyfyngu ar y cyfle i\u2019r feirws ledaenu."}, {"text_idx": "#000015", "text": "Wrth gwrs, mae rhaid wynebu realiti hefyd. Mae\u2019n bosib nad y gadwyn o fwytai poblogaidd ar y stryd fawr, Cafe Rouge, fydd yr olaf i fynd i\u2019r wal. Yn y tymor byr, bydd landlordiaid, datblygwyr sefydliadol ac eiddo llai, yn cario\u2019r baich. Fodd bynnag, gyda chynllunio gofalus a lefel briodol o ymgysylltiad gan y Llywodraeth, sefydliadau ariannol a busnes, mae hi\u2019n bosib dychwelyd."}, {"text_idx": "#000017", "text": "Yn gyffredinol, mae\u2019r daith yn o\u0302l wedi dechrau, ond, wedi dweud hynny, bydd misoedd yr haf yng Nghymru yn cael eu harwain gan reoli ac atal y feirws."}, {"text_idx": "#000018", "text": "Mae\u2019n rhaid i\u2019r gallu i addasu fod yn gonglfaen i ddatblygu eiddo yn y misoedd sydd i ddod, ac mae hynny\u2019n un peth y mae pawb yn y diwydiant eiddo yn dda am ei wneud."}, {"text_idx": "#000019", "text": "Fel gweithwyr proffesiynol ym myd eiddo, mae gennym ro\u0302l i\u2019w chwarae wrth adfer \u2013 ac wrth gymryd camau gofalus, synhwyrol, gallwn helpu cleientiaid i gyflawni\u2019r nod hwn."}, {"text_idx": "#000023", "text": "Want news direct to you?"}]